દર વર્ષે  વિશ્વમાં આંતરરાષ્ટ્રીય મેન્ગ્રુવ (ચેર) દિવસની ઉજવણી કરવામાં આવે છે મેન્ગ્રુવના વૃક્ષો દરિયાકાંઠા વિસ્તારમાં ઉગતી વનસ્પતિ છે આ વૃક્ષો દરિયાના મોજાંને આગળ વધતા અટકાવે છે દરિયાઇ ક્ષારના પ્રમાણને ફળદ્રુપ જમીનમાં  આગળ વધતા અટકાવે છે શિયાળા દરમિયાન આવતા વિદેશી યાયાવર પક્ષીઓ આ વૃક્ષોમાં આશય લેય છે, દરિયાઇ જીવસૃષ્ટિ અને સજીવસૃષ્ટિ આ વૃક્ષોમાં પોતાના ઈંડા અને બચ્ચાંને ઉછેરે છે હાલમાં વિશ્વનાં દેશો ગ્લોબલ વોર્મિંગની અસરોનો સામનો કરી રહ્યા છે ત્યારે પર્યાવરણ અને દરિયાકાંઠો બચાવવાનાં  ભાગરુપે ગતરોજ અમરેલી જિલ્લાના દરિયાકાંઠાના જાફરાબાદ તાલુકાના બાબરકોટ ગામે પ્રાથમિક શાળામાં આંતરરાષ્ટ્રીય મેન્ગ્રુવ (ચેર) દિવસ ની ઉજવણી કરવામાં આવી હતી આ કાર્યક્રમમાં પર્યાવરણીય હિત રક્ષક અને લોક જાગૃતિ માટે સતત પ્રયત્નશીલ એવાં અશોકભાઈ ભાલિયા અને સામાજિક કાર્યકર અજય શિયાળ દ્વારા શાળાના વિધાર્થીઓને મેન્ગ્રુવ (ચેર) દિવસનું પર્યાવરણીય મહત્વ,દરિયાઈ સુરક્ષા પાળા તરીકે કામ કરતા વૃક્ષો, પશુઓ, પક્ષીઓ, પ્રાણીઓ, દરિયાઇ જીવસૃષ્ટિ અને સજીવસૃષ્ટિ માટે ઉપયોગિતા તથા આ વૃક્ષ કાપવા પર પ્રતિબંધ છે  તેમજ નામદાર ગુજરાત હાઇકોટર્માં જાહેરહિતની અરજી દાખલ કરવામાં આવેલ છે અને આ વૃક્ષોને કાપવા પર મનાઈ હુકમ ફરમાવવામાં આવેલ છે તે અંગેની માહિતી આપવામાં આવી હતી આ કાર્યક્રમમાં બાબરકોટનાં યુવા સરપંચ અનકભાઈ સાંખટ, શાળાનાં આચાર્ય દિનેશભાઈ રાઠોડ, બાબુભાઈ બાંભણિયા, આતુભાઈ ભાલિયા, બાબુભાઈ ગુજરીયા, સહિતના શાળાનાં શિક્ષકો આ કાર્યક્રમમાં જોડાયા હતા અને  શાળાનાં મેદાનમાં વૃક્ષારોપણ તથા વિધાર્થીઓને જન જાગૃતિ માટે મેન્ગ્રુવની માહિતી સાથેની પત્રિકા આપવામાં આવી હતી, ત્યારબાદ ગતરોજ સાંજે રાજુલા તાલુકાના દરિયાકાંઠાના પીપાવાવ ધામ શાળામાં પણ અશોકભાઈ ભાલિયા અને અજય શિયાળ દ્વારા મેન્ગ્રુવ દિવસની ઉજવણીના ભાગરુપે વિધાર્થીઓને મેન્ગ્રુવ (ચેર) અંગેની તમામ માહિતી આપવામાં આવી હતી આ કાર્યક્રમમાં શાળાના આચાર્ય પ્રવિણભાઇ ગોંડલિયા, શાળાનાં શિક્ષકો, પીપાવાવ ધામના સરપંચ, પત્રકાર રણછોડભાઈ બાંભણિયા, વિરજીભાઇ શિયાળ તથા ગામના આગેવાનો ઉપસ્થિત રહ્યા હતા અને કાર્યકમના અંતે જન જાગૃતિ માટે પત્રિકા આપવામાં આવી શાળામાં વૃક્ષારોપણ કરવામાં આવ્યું હતું